เรื่องร้องเรียน: ถนนภายในซอยจรัญสนิทวงศ์ 30/1 ชำรุดเสียหาย เป็นหลุม เป็นบ่อ ทำให้ประชาชนที่ใช้เส้นทางภายในซอย ดังกล่าวได้รับผลกระทบ เวลาฝนตกน้ำขังการสัญจรในซอยดังกล่าวเป็นไปด้วยความยากลำบากอย่างมาก จึงอยากให้ทางหน่วยงาน กทม. มาทำการซ่อมแซมถนนภายในซอยจรัญฯ 30/1 อย่างเร่งด่วนครับ
การดำเนินการของเจ้าหน้าที่: จากข้อความเดิม ตรวจสอบแล้วพบว่า ซอยดังกล่าวยังเป็นที่ดินส่วนบุคคล มิใช่ถนนสาธารณะ กรุงเทพมหานครเป็นหน่วยงานราชการที่ไม่แสวงหากำไร มีภารกิจในการพัฒนาพื้นที่ตามกฎหมายกำหนด ซึ่งกฎหมายกำหนดให้กรุงเทพมหานครจัดทำบริการเฉพาะพื้นที่สาธารณะ และพื้นที่เอกชนที่แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาเท่านั้น พื้นที่เอกชนที่ยังสงวนสิทธิ์การใช้ กรุงเทพมหานครไม่สามารถเข้าดำเนินการได้  การแก้ไข/ซ่อมแซม ขอแจ้งให้ท่านทราบว่า พื้นที่ส่วนบุคคลหรือที่ดินเอกชน หากพื้นที่ดังกล่าวชำรุดเสียหายมากเป็นบริเวณกว้าง ผู้ร้องต้องเจรจากับเจ้าของที่ดินให้แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาโดยระบุเป็นลายลักษณ์อักษร เมื่อได้หลักฐานการยินยอมจากเจ้าของที่ดินแล้ว สำนักงานเขตจะดำเนินการเข้ากระบวนการขั้นตอนการของบประมาณต่อไป
ความเห็นของผู้แจ้ง: อยากให้อัพเดทความคืบหน้าให้รับทราบบ้าง ไม่ใช่ต้องให้ประชาชนคอยติดตามสอบถามอย่างเดียวครับ
พื้นที่: แขวงบ้านช่างหล่อ เขตบางกอกน้อย กรุงเทพมหานคร